ET Euroopa Liidu Teataja C 112/17

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 kohase taotluse avaldamine

2009/C 112/07

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„MARRONE DI CAPRESE MICHELANGELO”

EÜ nr: IT-PDO-0005-0455-12.04.2005

KPN ( X ) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi vastutav talitus:

Nimi : Ministero Delle Politiche Agricole E Forestali Aadress : Via XX Settembre n. 20 00187 Roma ITALIA Telefon : +39 0646655104 Faks : +39 0646655306 E-post : saco7@politicheagricole.gov.it

2. Taotlejate rühm:

Nimi : Comitato Promotore per il riconoscimento della D.O.P. „Marrone di Caprese Michelangelo” Aadress : Località Manzi 180/b 52033 Caprese Michelangelo (AR) ITALIA Telefon : +39 0575791114/0575791009 Faks : +39 0575730510 E-post : moronline79@inwind.it Koosseis : tootjad/töötlejad ( X ) muud ( )

3. Toote liik:

Klass 1.6 Värske või töödeldud puuvili, köögivili ja teravili

4. Spetsifikaat

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimi:

„Marrone di Caprese Michelangelo”

4.2. Kirjeldus:

Nii värske kui ka kuivatatud „Marrone di Caprese Michelangelo” tootmisel kasutatakse „Marrone” sordi kohaliku ökotüübi „Marrone di Caprese Michelangelo” vilju. Värskel kastanil on tarbimise seisukohalt järgmised karpoloogilised omadused: pähklite puhul: helepruun koor eri intensiivsusega kastanpruunide triipudega, ellipsikujuline või ümar või, pähklituuma enda puhul, peaaegu nelinurkne kuju. Elevandiluuvalge viljaliha, mis on vaid veidi kinni seemnekestas ja mille lõhn meenutab veidi mandlit ja vaniljet. Tarbimisel peavad kuivatatud kastani omadused olema järgmised: rikkumata, terve pähkel, millest mitte üle 5 % võib olla deformeerunud, ussiaukudega või hallitusseente kahjustatud. Elevandiluu või hele-õlgkollase värvusega.

4.3. Geograafiline piirkond:

Kaitstud päritolunimetusega „Marrone di Caprese Michelangelo” toodet toodetakse Arezzo provintsi järgmiste haldusüksuste mägipiirkondades: Caprese Michelangelo haldusüksuse kogu haldusterritoorium ja Anghiari haldusüksuse põhjapoolne osa, st alates teest nr 57 („Catenaia”), mis on halduspiiriks Caprese Michelangelo haldusüksusega, kuni Sabbiano haldusüksuse piirini.

4.4. Päritolutõend:

Tootmisprotsessi iga etappi tuleb jälgida ning igas etapis tuleb dokumenteerida kõik sissetulevad ja väljaminevad tooted. Lisaks sellele on toote jälgitavus ühest otsast teise tootmisahela mõlemas suunas tagatud ka tootjate, haritavate maade, kuivatite ja pakendajate registreerimise kaudu spetsiaalsetes nimekirjades, mida peab kontrolliasutus. Kõiki vastavatesse nimekirjadesse kantud juriidilisi ja füüsilisi isikuid kontrollib kontrolliasutus vastavalt toote spetsifikaadile ja asjakohasele kontrollikavale. Tooteid, mille puhul kontrolliasutus tuvastab, et need ei vasta toote spetsifikatsioonile, ei tohi kaitstud päritolunimetuse „Marrone di Caprese Michelangelo” all müüa.

4.5. Tootmismeetod:

Spetsifikatsioonis on eelkõige sätestatud, et kastanisaludes peab istutustihedus olema kuni 120 puud hektari kohta. Kuni 10 % taimedest võivad tolmlemise eesmärgil olla teistest sortidest. Saaki saab koristama hakata alates 20. septembrist, kuid seda ei tohi teha oksi raputades või muid mehaanilisi ja/või keemilisi meetodeid kasutades, et ennetada või kiirendada viljade puult pudenemist. Lubatud on mehaaniline korjamine, sobivate masinate abil kestade eraldamine, kestahunnikute mehaaniline muljumine ja lehtede koristamine mehaanilise ventilaatoriga, eeldusel, et need ei kahjusta toote omadusi. Värskelt tarbimiseks võib kasutada üksnes „Marrone” sordi vilju. Sorteeritakse käsitsi, et eemaldada haigusetekitajate või muude tegurite kahjustatud viljad. Maksimaalne viljade protsent, mis ei vasta eespool esitatud omadustele, ei tohi ületada 5 % kogukaalust. Kilogrammi kohta ei tohi olla rohkem kui 90 vilja. Vilju ei ole vaja puhastada. „Marrone” sordi vilju kasutatakse kuivatatud kastanite tootmisel. Toode kuivatatakse ja seejärel viljad kooritakse. Kuivatatakse traditsioonilisel meetodil, kasutades puuküttega või kuumõhkkuivatit. Seda tehakse 40 päeva jooksul alates sellest, kui kastanid on asetatud kuivatusrestidele. Kastaneid kooritakse mehaaniliselt. Et tagada kvaliteet, jälgitavus ja kontroll, peab tootmine ja pakkimine toimuma tootmisala piires. Kaitstud päritolunimetusega „Marrone di Caprese Michelangelo” toode tuleb pakkida käesoleva tootekirjelduse punktis 4.3 kirjeldatud alal, et vältida toote kahjustamist korjamise, pakkimise ja transpordi vahele jääva pika ajavahemiku tõttu ning üleliigseid toiminguid. Koristamise ajal on kastanid toored ja koos viljakestaga ning võivad hunnikusse kuhjamisel eraldada kuumust. See võib koos suure niiskusesisaldusega viia hallitusseente levimiseni, mädanemiseni või ebameeldiva lõhna tekkeni ning halvendada oluliselt toote kvaliteeti. Seetõttu on oluline viivitamatu pakkimine.

4.6. Seos piirkonnaga:

„Marrone di Caprese Michelangelo” eriomadus on amiidide kõrge tase, mis tuleneb selle maa-ala pidevast veesisaldusest, kus kastaneid kasvatatakse. Muud amiidide kuhjumist põhjustavad tegurid on kastanipuude asetsemine, mis tagab, et neile paistaks alates varahommikust päike (mistõttu suvine kaste hajub kiiremini), geomorfoloogia ja kõrgus merepinnast, mis tagavad pideva ja mõõduka loomuliku ventilatsiooni. Lehestikule langev optimaalne valgushulk tuleneb väikesest istutustihedusest, harvendamisest ja okste asetusest. Toote järjepideva, traditsioonilise ja unikaalse iseloomu määravad erilised mulla- ja kliimategurid. Maa koosneb pruunmullast, happelisest pruunmullast ja leostunud pruunmullast, mille süsinikusisaldus on tavaliselt null või väga madal, mistõttu see on happeline või alahappeline. Kliima on subkontinendile omane, olles keskmiselt karmi talve ja pehme suvega ning piirkonna muutuv sademete hulk on 800 mm aastas. Kõigi nende tegurite koosmõju annab tootele tüüpilised morfoloogilised ja organoleptilised omadused, mille tõttu see on kõrgelt hinnatud ja kergesti äratuntav.

Caprese piirkonna kastanisalusid on kõikjal Alpe di Catenaria nõlvadel. Kohalik kogukond on põlvkondade jooksul järginud metsaistutamise süsteemi, mis sai alguse 9. ja 10. sajandil Arimanni valitsemisajal. Sellest ajast saadik on metsik kastanipuu pookimise teel aegamisi arenenud kodukastaniks ja kastanipuude hooldamine on olnud peamine tegevus peaaegu igas kohalikus perekonnas. Kastanite kasvatamine on seega olnud kõigi piirkonna elanike peamine toidu- ja sissetulekuallikas. Lastelaulud, rahvalaulud ja paljud traditsiooniliste kohalike roogade retseptid on tekkinud seoses kastanitootmisega ja need on säilinud kuni tänapäevani.

4.7. Kontrolliasutus:

Nimi : Camera Di Commercio Di Arezzo Aadress : Viale Giotto, 4 52100 Arezzo ITALIA Telefon : +39 05753030 Faks : +39 0575300953 E-post : segreteriagenerale@ar.camcom.it

4.8. Märgistus:

Värske toote pakkimiseks on ette nähtud 1-, 2-, 3,5-, 10- või 25-kilogrammised pitseeritud konteinerid. Märgistusel peab suuremas kirjas kui muu teave olema tekst „Marrone Di Caprese Michelangelo” Ja „Denominazione Di Origine Protetta” Ning Tekst „Prodotto Della Montagna” (mägitoode). Kohustuslikud on kaitstud päritolunimetuse (KPN) logo ja pakendamiskoht. Kuivatatud toote pakkimisel tuleb kasutada 0,5-, 1-, 2-, 3,5-, 10- või 25-kilogrammiseid pitseeritud konteinereid. Märgistusel peavad suuremas kirjas kui muu teave olema tekst „Castagne secche Marrone Di Caprese Michelangelo” ja „Denominazione Di Origine Protetta” ning tekst „Prodotto Della Montagna”. Kohustuslikud on kaitstud päritolunimetuse (KPN) logo ja pakendamiskoht. Toote logo on stiliseeritud kastan, mille põhiosa raamib Michelangelo Buonarroti pilti, nagu on üksikasjalikult kirjeldatud toote spetsifikaadis.

Denominazione d’ Origine

Protetta

Prodotto della Montagna

(1) ELT L 93, 31.3.2006, lk 12.